Timanttiliiga

Timanttiliiga () on vuodesta 2010 alkaen järjestetty, vuosittainen kansainvälisen yleisurheiluliiton IAAF:n järjestämä huippuyleisurheilukilpailujen sarja. Timanttiliiga tuli entisen Kultainen liiga -kilpailusarjan tilalle. Samalla sen tarkoituksena oli sulauttaa itseensä Super Grand Prix -luokan kilpailut. Kaudella 2017 Timanttiliigaan kuului 14 osakilpailua.

Timanttiliigan pääajatuksena on levittää yleisurheilu kaikille mantereille, ja sarjaan kuuluukin kilpailuja Yhdysvalloissa, Aasiassa ja Afrikassa. Kultaisen liigan osakilpailuja järjestettiin vain Euroopassa, minkä lisäksi sitä kritisoitiin suppeasta lajivalikoimasta. Uudella sarjalla IAAF pyrkiikin kasvattamaan yleisurheilun suosiota ympäri maailman.

Kilpailujärjestelmä 
Yhdessä lajissa kilpaillaan 7 kertaa vuoden aikana. Osakilpailun kuusi parasta palkitaan pisteillä niin, että lajin osakilpailun voittaja saa kymmenen pistettä, toiseksi tullut kuusi pistettä, kolmanneksi sijoittunut neljä pistettä, neljäs kolme pistettä, viides kaksi pistettä ja kuudes yhden pisteen. Kauden lopuksi järjestetään lajien syklin vuoksi kaksi eri finaalia, jotka käydään Zürichissä ja Brysselissä. Finaaleista saatavat sijoituspisteet tuplataan, eli jaossa on 20–12–8–6–4–2 pistettä.

Palkintojärjestelmä 

Osakilpailun kilpailun kahdeksalle parhaalle jaetaan 30 000 Yhdysvaltain dollaria lajista riippumatta. Sijoitusbonukset jaetaan tästä summasta seuraavanlaisesti:
10 000 –
6 000 –
4 000 –
3 000 –
2 500 –
2 000 –
1 500 –
1 000. Lisäksi pitkän matkan juoksuissa annetaan palkinto sijoille 9–12 ja mahdolliselle 9:nnelle juoksijalle pikamatkoilla.

Eniten pisteitä omassa lajissaan keränneet urheilijat palkitaan sarjan päätyttyä 40 000 Yhdysvaltain dollarilla ja Diamond Trophylla.

Lajit 
Timanttiliiga kattaa kaikki miesten ja naisten yleisurheilun arvokisalajit (yhteensä 32), poikkeuksena moukarinheitto, jolle järjestetään infrastruktuuriongelmien vuoksi oma kilpailusarjansa. Osakilpailujen lajivalikoima vaihtelee vuosittain siten, että lajeja kierrätetään osakilpailusta toiseen. Yhdessä kilpailussa viedään läpi yhden päivän aikana puolet kaikista kilpailutapahtumista eli 16 eri lajia. Poikkeuksena on London Grand Prix, joka on perinteisesti ollut kaksipäiväinen tapahtuma. Lontoossa järjestetäänkin kaikki lajitapahtumat kaksipäiväisten kilpailujen ansiosta. Laskennallisesti Lontoo on kuitenkin vain yksi osakilpailu.

Lajivoittajat 
Lähde: IAAF

Miehet

2010–2016 (kokonaiskilpailun voittajat)

2017–2023 (finaalin voittajat)

Naiset

2010–2016 (kokonaiskilpailun voittajat)

2017–2023 (finaalin voittajat)

Suomalaissaavutukset

Eniten palkintosijoja 
Kyseisiin tilastoihin on laskettu parhaat suomalaisten saavuttamat määrät palkintopallisijoituksia ja voittoja Kultainen liiga ja Timanttiliiga yhteen laskettuna.

Suomalaisten voitot 

Päivitetty 23.7.2023.

Lähteet 
 IAAF:IAAF Diamond League – All the events, all around the World
 IAAF:IAAF to launch global Diamond League of 1 Day Meetings
 YLE: IAAF:lla kovat suunnitelmat: Kultainen liiga historiaan
 MTV3.fi: Hyvästi Kultainen liiga - Timanttiliiga tulee
https://etusuora.com/uutiset/vain-keihaanheittajat-edella---wilma-murto-nousi-menestyneimmaiksi-suomalaiseksi-timanttiliigan-ja-kultaisen-liigan-historiassa

Viitteet

Aiheesta muualla 
 http://www.diamondleague.com/